Vrou en haar minnaar in hof oor lyk in vlak graf | Maroela Media
‘n Vlak graf. Argieffoto: SAPD
ŉ Vrou en haar minnaar het Maandag in die hof verskyn in verband met die moord op die vrou se man.
Fikile Mongwe (36) en Innocent Pilosa (21) het in die Moretele-landdroshof in Hammanskraal verskyn. Hulle word aangekla van die moord op Selaelo Lekalakala (61). Lekalakala was ŉ regeringsamptenaar en sou vanjaar aftree.
Mongwe is onlangs met Lekalakala getroud nadat sy as huishulp vir hom gewerk het ná sy vrou se dood in 2014. Volgens die polisie is Lekalakala op 30 Desember vermoor en het sy vrou hom op 16 Januarie as vermis aangemeld.
Kapt. Kay Makhubele, woordvoerder van die polisie, het gesê ŉ man wat glo gehelp het om die liggaam te begrawe het die polisie van die raaisel rondom Lekalakala se verdwyning ingelig.
Volgens die man het die vrou se kêrel, wat ook sy vriend is, hom op 31 Desember gebel en gevra om ŉ hoop vullis te verwyder. Hy het die paartjie gehelp om die lyk, wat in komberse toegedraai en in ŉ groot skottel was, te dra. Hulle het ŉ vlak graf gegrawe. Dit was egter nie diep genoeg nie en hulle het die volgende aand teruggekeer en die gat dieper gegrawe.
Volgens die man het hy eers die volgende aand besef dit is ŉ lyk wat hulle begrawe. Die man het intussen ŉ staatsgetuie geword. Die saak is tot 16 Februarie uitgestel wanneer die verdagtes na verwagting om borgtog sal aansoek doen.
Berig is baie deurmekaar geskryf. Met wie is Mongwe nou eintlik getroud. Innocent Pilosa of Lekalakala
Dagsê Vra net.
Dankie vir jou navraag. Fikile Mongwe (36) en Innocent Pilosa (21) is minnaars. Hulle het in die Moretele-landdroshof in Hammanskraal verskyn en word aangekla van die moord op Selaelo Lekalakala (61). Soos in die berig vermeld was Mongwe met Lekalakala getroud.
As n’ mens net na die ouderdoms verskille kyk(21 vs 61), dan voorspel dit alreeds moeilikheid.
Die oorledene was getroud met die 36-jarige, nie met die 21-jarige nie. Mens moet kophou hier maar dit is steeds ‘n groot ouderdomsverskil.
Fortuinsoeker · 2 jaar gelede
Fortuinsoeker, mag jy kry wat jou toekom!
Sjoe. Hy het nie geweet hy het ‘n lyk begrawe nie? Het hy dan regtig nie tyd gehad om ‘n beter verskoning as daai een uit te dink nie?
Jy sal baie ryk word as jy ‘n medisyne kan uitvind vir domheid.
Innocent toe nie so onskuldig blyk te wees?
Gierigheid (geld) die wortel van alle kwaad. Nou het jy niks nie, net n tronksel.
vra net wat · 2 jaar gelede
Verstom dat mense se die berig is deurmekaar geskryf…. ek het dadelik verstaan. die opskrif en eerste sin is mooi duidelik. En van daar af maak als sin. Is verstom dat mense Maroela onnodig kritiseer….Die vrou is glad nie meer so “innocent” nie en daarom is dit nie meer ” lekeleke” nie lol
Amandie van der Merwe · 2 jaar gelede
Daar word gesê Lekalakala het as huishulp by Mangwe gewerk? Maar tog word daar gesê sy was n regeringsamptenaar wat die jaar sou aftree? Ek is nog steeds in die war. Dan word daar gemeld dat “sy vrou hom as vermis aangemeld” …Nee magtig…..begin oor en skryf dit ordentlik!
Dankie vir jou terugvoer. Soos in die berig vermeld was Mongwe (die vrou) met Lekalakala getroud nadat sy as huishulp vir hom gewerk het ná sy vrou se dood in 2014. Volgens die polisie is Lekalakala (die man) op 30 Desember vermoor en het sy vrou (Mongwe) hom op 16 Januarie as vermis aangemeld.
Lees reg · 2 jaar gelede
Daar is niks fout met berig. Lekalakala is die vermoorde. Mongwe sy vrou en Innocent was haar kerel.